钦定古今图书集成/明伦汇编/氏族典/第315卷 > 《廖用贤尚友录》 > 平定
## 钦定古今图书集成/明伦汇编/氏族典/第315卷 > 《廖用贤尚友录》 > 平定

按《明外史平安传》：“安父定，从太祖起兵，官济宁指挥
佥事。从常遇春至元都，战殁。”

===平安===按《明外史平安传》：“安，滁人。父定，官济宁指挥佥事。安
初为太祖义儿，定殁，安袭定职，迁密云指挥使，进右
军都督佥事，力举数百斤，果勇善战。建文元年，从李
景隆北伐，为先锋，所向皆靡，燕军大惧。何福欲持久
老燕师，移营灵壁，深堑高垒自固。会粮乏，安分兵迎
粮，燕王以精骑遮之，军分为二。福开壁援，为高煦所”
败。将移军淮河就粮。燕军猝薄其垒，军中大乱，福单
骑走，安被执。燕军争请杀之。燕王惜其勇，送北平，命
世子善视之。王即帝位，以安为北平都指挥使，进行
后府都督佥事。永乐七年，帝巡北京。将至，谓左右曰：
“平保儿尚在耶？”保儿，安小字也。安闻之自杀。